Novgorod (oblast)

De oblast Novgorod  (Russysk: Новгоро́дская о́бласть, Novgorodskaja oblast) is in oblast yn de Russyske Federaasje yn it noardwesten fan it Europeeske diel fan it lân. De oblast makket diel út fan it Noardwestlik Federaal Distrikt.

Haadstêd fan de oblast is Veliki Novgorod .

De oblast waard mei in beslút fan it presidium fan de USSR fan 5 july 1944 foarme. It folget yn histoarysk opsicht it yn 1727 stifte gûvernemint Novgorod op. 

 Geografy 
It oerflak fan de oblast is 54.500 km². Dêrmei is it de sechde fan de sân regio's fan it Noardwestlik Federaal Distrikt. De lingte fan west nei east is 385 km en fan noard nei súd 278 km. Oan it westen en súdwesten grinzget de oblast oan de Pskov, yn it suden en súdeasten oan de Tver, yn it noarden en noardwesten oan de Leningrad en yn it noardeasten oan de Vologda. De grutste rivieren binne de Volchhov, de Mologa, de Msta, de Lovat, de Sias en de Sjelon.  

It westlike diel fan de oblast bestiet út leechlân om de Ilmenmar, wylst it eastlike diel mei útrinnners fan de Waldajheuvels heger leit.

 Yndieling 
De oblast Novgorod is te ferdielen yn 21 rajons en trije stedsregio's. Under de 21 rajons falle meiïnoar 177 gemeenten en 19 lytsere stêden. 

De stedsregio's binne:
Borovitsji
Staraja Russa
Veliki Novgorod

 Grutste plakken 
 Nr.  Namme  Russyske namme   1  Veliki Novgorod  Великий Новгород	 2  Borovitsji 	Боровичи 3  Staraja Rûssa	Старая Русса 4  Valdaj 	Валдай 5  Tsjûdovo  	Чудово 6  Pestovo  Пестово 7  Okoelovka  Окуловка 8  Malaja Visjera  Малая Вишера 9  Soltsy 	Сольцы 10  Pankovka	 Панковка 11  Kresttsy	 Крестцы	 12  Parfino  Парфино 13  Chvojnaja 	Хвойная 14  Demjansk	 Демянск 15  	Proletari Пролетарий	 16  Cholm 	Холм 15  Pankovka	 Панковка

 Befolkingsûntwikkeling 
 Jier  1926  1939  1959  1970  1979  1989  2002  2022  Ynwenners Mojgorod Новгородская область  1.092.000  1.153.000  736.000  722.000  722.000  753.000  694.400  586.129


Kategory:Bestjoerlike ienheid oprjochte yn 1944